Teksti ja mõtte andmine pole kummaski lavastuses näitlejatele just ülemäära kergeks tehtud. Theatrumi näitlejad peavad võitlema lossisaali kehva akustika ja kajaga, ent nende värsiandmine on sellest hoolimata nauditav, rõõmsalt ja täpselt vahendatakse ka August Sanga vaimukaid tõlkenüansse. Teatritudengeid Linnateatri Lavaaugus kiusavad suured vahemaad, kaugus publikust ja vahel ka partnereist, aga nendegi mõte jõuab vaatajani vaid minimaalsete kadudega. Saavutuseks  tuleb seega pidada mõlemal pool tehtud tööd.